CELEX: 32017R0577
Language: fi
Date: 2016-06-13 00:00:00
Title: Komission delegoitu asetus (EU) 2017/577, annettu 13 päivänä kesäkuuta 2016, rahoitusvälineiden markkinoista annetun Euroopan parlamentin ja neuvoston asetuksen (EU) N:o 600/2014 täydentämisestä volyymin ylärajaa koskevaa mekanismia sekä avoimuuden vuoksi tai muita laskelmia varten toimitettavia tietoja koskevilla teknisillä sääntelystandardeilla (ETA:n kannalta merkityksellinen teksti. )

31.3.2017   
            
            
               FI
            
            
               Euroopan unionin virallinen lehti
            
            
               L 87/174
            
         KOMISSION DELEGOITU ASETUS (EU) 2017/577,
   annettu 13 päivänä kesäkuuta 2016,
   rahoitusvälineiden markkinoista annetun Euroopan parlamentin ja neuvoston asetuksen (EU) N:o 600/2014 täydentämisestä volyymin ylärajaa koskevaa mekanismia sekä avoimuuden vuoksi tai muita laskelmia varten toimitettavia tietoja koskevilla teknisillä sääntelystandardeilla
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rahoitusvälineiden markkinoista sekä asetuksen (EU) N:o 648/2012 muuttamisesta 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 600/2014 (1) ja erityisesti sen 5 artiklan 9 kohdan ja 22 artiklan 4 kohdan,
   sekä katsoo seuraavaa:
   
               (1)
            
            
               Asetuksessa (EU) N:o 600/2014 edellytetään, että toimivaltaiset viranomaiset ja Euroopan arvopaperimarkkinaviranomainen (EAMV) suorittavat merkittävän määrän laskelmia, jotta voidaan mitoittaa kauppaa edeltävän ja kaupan jälkeisen avoimuusjärjestelmän ja johdannaisille asetetun kaupankäyntivelvollisuuden sovellettavuus sekä määrittää, onko sijoituspalveluyritys kauppojen sisäinen toteuttaja.
            
         
               (2)
            
            
               Tarvittavien laskelmien tekemiseksi sekä toimivaltaisten viranomaisten että EAMV:n on voitava saada luotettavia ja laadukkaita tietoja kustakin omaisuuseräluokasta, johon asetusta (EU) N:o 600/2014 sovelletaan. Sen vuoksi on tarpeen parantaa toimivaltaisten viranomaisten ja EAMV:n Euroopan parlamentin ja neuvoston direktiivin 2014/65/EU (2) ja asetuksen (EU) N:o 600/2014 mukaisesti käytettävissä olevien tietojen saatavuutta ja laatua, jotta rahoitusvälineiden luokittelu, mukaan lukien kynnysarvot kauppaa edeltävää ja kaupan jälkeistä avoimuutta varten ja tarvittaessa niiden uudelleenmitoittaminen, voidaan laskea perustellummalta pohjalta sen jälkeen, kun järjestelmää on sovellettu tietyn ajan.
            
         
               (3)
            
            
               Olisi annettava säännöksiä, joissa täsmennetään yleisellä tasolla niiden tietojen sisällön ja muodon yhteiset osat, jotka kauppapaikkojen, hyväksyttyjen julkistamisjärjestelyjen ja konsolidoitujen kaupankäyntitietojen tarjoajien on toimitettava avoimuuden vuoksi tai muita laskelmia varten. Kyseisiä säännöksiä olisi luettava yhdessä komission delegoidun asetusten (EU) 2017/587 (3), (EU) 2017/583 (4), (EU) 2017/567 (5), (EU) 2017/565 (6) ja (EU) 2016/2020 (7) kanssa; näissä säädöksissä kuvataan menetelmät ja tiedot, joita tarvitaan asianmukaisten laskelmien suorittamiseksi, ja määritetään avoimuuslaskelmien suorittamiseksi tarvittavien tietojen sisältö ja laajuus. Kauppapaikkojen, hyväksyttyjen julkistamisjärjestelyjen ja konsolidoitujen kaupankäyntitietojen tarjoajien osalta toimitettavien tietojen sisällön, muodon ja laadun olisi tämän vuoksi kyseisiä laskelmia tehtäessä oltava johdonmukainen direktiivissä 2014/65/EU ja asetuksessa (EU) N:o 600/2014 kuvattujen sovellettavien menetelmien kanssa.
            
         
               (4)
            
            
               Kauppapaikkojen, hyväksyttyjen julkistamisjärjestelyiden ja konsolidoitujen kauppatietojen tarjoajien olisi ilmoitettava tiedot päivittäin lukuun ottamatta mahdollisia ad hoc -tietopyyntöjä ja laskelmia, jotka suoritetaan volyymin ylärajaa koskevaa mekanismia varten. Koska rahoitusvälineitä on useita ja käsiteltäviä tietoja suuri määrä, tietojen toimittamisella päivittäin mahdollistetaan se, että toimivaltaiset viranomaiset voivat käsitellä hallittavissa olevia tietokokonaisuuksia tarkemmin, ja varmistetaan, että toimitettujen tietojen hallinnointi, tietojen laadun tarkastaminen ja tietojen käsittely tapahtuu tehokkaasti ja ripeästi. Tietojen keräämisellä päivittäin myös yksinkertaistetaan kauppapaikkojen, hyväksyttyjen julkistamisjärjestelyiden ja konsolidoitujen kauppatietojen tarjoajien velvoitetta toimittaa tietoja ja se poistaa niiltä hallinnollisen rasitteen, joka niille aiheutuu kaupankäyntipäivien määrän laskemisesta tapauksissa, joissa sovelletaan määrällistä likviditeettiperustetta, sekä tietojen koostamisesta saman rahoitusvälineen osalta eri maturiteettiluokissa tapauksissa, joissa maturiteetti on otettava huomioon. Keskittämällä laskelmat varmistetaan myös, että perusteita sovelletaan johdonmukaisesti eri rahoitusvälineisiin ja kauppapaikkoihin.
            
         
               (5)
            
            
               Kauppapaikkojen olisi säilytettävä tiedot, jotka ovat kattavia ja joiden perusteella toimivaltaiset viranomaiset ja EAMV voivat suorittaa tarkkoja laskelmia. Vaikka tarvittavat tiedot toimitetaan tavallisesti kaupan jälkeen annettavissa ilmoituksissa, joissakin tapauksissa laskelmia varten tarvitaan enemmän tietoja kuin kyseiset ilmoitukset sisältävät. Näitä ovat esimerkiksi tiedot liiketoimista, jotka on suoritettu sellaisten toimeksiantojen pohjalta, jotka ovat hyötyneet suureen kokoon liittyvästä vapautuksesta. Näitä tietoja ei tulisi sisällyttää kauppoja koskeviin ilmoituksiin, koska tämä voisi altistaa kyseiset liiketoimet haitallisille markkinavaikutuksille. Koska toimivaltaiset viranomaiset saattavat kuitenkin tarvita kyseisiä tietoja suorittaakseen tarkat laskelmat, kauppapaikkojen, hyväksyttyjen julkistamisjärjestelyjen ja konsolidoitujen kauppatietojen tarjoajien olisi säilytettävä tiedot asianmukaisesti ja tarvittaessa ilmoitettava ne toimivaltaisille viranomaisille ja EAMV:lle. Kauppapaikkojen olisi varmistettava, että ne levittävät asianmukaisesti toimivaltaisille viranomaisille ja Euroopan arvopaperimarkkinaviranomaiselle (EAMV) toimitettavat tiedot. Kooltaan suurten toimeksiantojen perusteella suoritetut liiketoimet olisi yksilöitävä asianmukaisesti niiden ilmoituksissa konsolidoitujen kauppatietojen tarjoajille.
            
         
               (6)
            
            
               Tiedot olisi kerättävä eri lähteistä, koska yhdellä yksittäisellä lähteellä ei aina välttämättä ole täydellisiä tietoja omaisuuseräluokasta tai edes jostakin erityisestä välineestä. Jotta toimivaltaiset viranomaiset ja EAMV voivat saada ja konsolidoida laadukkaita tietoja eri lähteistä, kauppapaikkojen, hyväksyttyjen julkistamisjärjestelyiden ja konsolidoitujen kauppatietojen tarjoajien olisi siksi tarvittaessa käytettävä ennalta määritettyjä sisältöä ja muotoa koskevia eritelmiä, jotta voidaan helpottaa tietojen keräämistä ja tehdä siitä kustannustehokkaampaa.
            
         
               (7)
            
            
               Koska tarvittavat laskelmat ovat arkaluonteisia ja koska virheellisten tietojen julkaiseminen saattaisi aiheuttaa taloudellisia seurauksia kauppapaikoille, liikkeeseenlaskijoille ja muille markkinaosapuolille ja johtaa, kun kyseessä on volyymin ylärajaa koskeva mekanismi, vapautusten käytön keskeyttämiseen jonkin tietyn kauppapaikan tai rahoitusvälineen osalta koko unionissa, on erittäin tärkeää täsmentää, missä muodossa tiedot toimitetaan toimivaltaisille viranomaisille ja EAMV:lle, jotta voidaan luoda tehokkaita viestintäkanavia kauppapaikkojen ja konsolidoitujen kauppatietojen tarjoajien kanssa ja varmistaa tarvittavien tietojen nopea ja asianmukainen julkaiseminen.
            
         
               (8)
            
            
               Asetuksessa (EU) N:o 600/2014 edellytetään, että EAMV julkaisee niistä rahoitusvälineistä, joihin sovelletaan volyymin ylärajaa koskevaa mekanismia, mittaukset kaupankäynnin kokonaisvolyymistä edeltäviltä 12 kuukaudelta sekä neuvotellun kaupan että viitehintaa koskevan vapautuksen puitteissa käydyn kaupan prosenttiosuudet koko unionissa ja kussakin kauppapaikassa edeltäviltä 12 kuukaudelta. Jos rahoitusvälineillä käydään kauppaa useammassa kuin yhdessä valuutassa, on tarpeen muuntaa eri valuutoissa käydyn kaupan volyymit yhdellä valuutalla ilmaistuksi määräksi, jotta mahdollistetaan kyseisten volyymien laskeminen ja tarvittavien laskelmien tekeminen. Tämän vuoksi olisi säädettävä menetelmistä ja valuuttakursseista, joita tarvittaessa käytetään kaupan volyymien muuntamiseen.
            
         
               (9)
            
            
               Volyymin ylärajaa koskevaa mekanismia varten kauppapaikkoja olisi vaadittava ilmoittamaan viitehintaa koskevan vapautuksen puitteissa käydyn kaupan volyymit ja likvidien välineiden osalta neuvoteltua kauppaa koskevan vapautuksen puitteissa käydyn kaupan volyymit. Koska vapautukset koskevat toimeksiantoja eivätkä liiketoimia, on tärkeää selventää, että ilmoitettavien volyymien olisi delegoidun asetuksen (EU) 2017/587 mukaisesti sisällettävä kaikki liiketoimet, joihin on liitetty merkintä ”RFPT” tai ”NLIQ” liiketoimien kaupan jälkeistä julkaisemista varten. Kun liiketoimi suoritetaan kahden sellaisen toimeksiannon perusteella, jotka hyötyvät suureen kokoon liittyvästä vapautuksesta, liiketointa ei pitäisi laskea mukaan volyymeihin, jotka lasketaan viitehintaa koskevan vapautuksen ja neuvotellun kaupan vapautuksen yhteydessä.
            
         
               (10)
            
            
               Volyymin ylärajaa koskevaa mekanismia varten kauppapaikkojen ja konsolidoitujen kauppatietojen tarjoajien olisi varmistettava, että kauppapaikka, jossa liiketoimi on toteutettu, yksilöidään riittävällä tarkkuudella, jotta EAMV voi suorittaa kaikki asetuksessa (EU) N:o 600/2014 tarkoitetut laskelmat. Erityisesti kullakin kauppapaikalla olisi oltava yksilöllinen tunniste, jota ei saisi käyttää mistään muusta saman markkinoiden ylläpitäjän ylläpitämästä kauppapaikasta. EAMV:n olisi voitava kauppapaikan tunnisteen avulla erottaa yksiselitteisesti kaikki kauppapaikat, joita varten markkinoiden ylläpitäjä on saanut erityisen luvan direktiivin 2014/65/EU mukaisesti.
            
         
               (11)
            
            
               Volyymin ylärajaa koskevaa mekanismia varten on tarpeen vaatia, että kauppapaikat toimittavat direktiivin 2014/65/EU ja asetuksen (EU) N:o 600/2014 soveltamisen aloituspäivänä ensimmäisen ilmoituksen, jossa esitetään viitehintaa koskevan vapautuksen puitteissa käydyn kaupan volyymi sekä likvidien rahoitusvälineiden osalta neuvotellun kaupan vapautuksen puitteissa käydyn kaupan volyymi edeltävältä kalenterivuodelta. Tämän vaatimuksen oikeasuhteisen soveltamisen varmistamiseksi kauppapaikkojen olisi käytettävä ilmoituksissaan Euroopan parlamentin ja neuvoston direktiiviin 2004/39/EY (8) ja komission asetukseen (EY) N:o 1287/2006 (9) perustuvien vastaavien vapautusten puitteissa käydyn kaupan mukautettuja määriä.
            
         
               (12)
            
            
               Jotta toimivaltaiset viranomaiset ja EAMV saavat tarkkoja tietoja, kauppapaikkojen, hyväksyttyjen julkistamisjärjestelyiden ja konsolidoitujen kauppatietojen tarjoajien olisi varmistettava, että niiden ilmoituksissa liiketoimet on laskettu ainoastaan yhden kerran.
            
         
               (13)
            
            
               Tämän asetuksen säännökset liittyvät läheisesti toisiinsa, koska niissä täsmennetään tietopyyntöjen sisältö, esittämistiheys sekä muoto, menetelmä näiden tietojen käsittelemiseksi ja muut eritelmät, jotka liittyvät tietojen julkistamiseen avoimuuden vuoksi asetuksen (EU) N:o 600/2014 mukaisesti. Jotta varmistettaisiin niiden säännösten yhdenmukaisuus, jotka tulevat voimaan samaan aikaan, ja jotta sidosryhmien, erityisesti niiden, joita velvoitteet koskevat, olisi helpompi saada näistä säännöksistä kattava käsitys, on suotavaa sisällyttää nämä säännökset yhteen asetukseen.
            
         
               (14)
            
            
               Johdonmukaisuuden vuoksi ja rahoitusmarkkinoiden sujuvan toiminnan varmistamiseksi on tarpeen, että tässä asetuksessa annettuja säännöksiä ja asetuksen (EU) N:o 600/2014 säännöksiä sovelletaan samasta päivämäärästä lähtien.
            
         
               (15)
            
            
               Tämä asetus perustuu teknisten sääntelystandardien luonnoksiin, jotka EAMV on toimittanut komissiolle.
            
         
               (16)
            
            
               EAMV on järjestänyt avoimia julkisia kuulemisia tämän asetuksen perustana olevista teknisten sääntelystandardien luonnoksista, analysoinut niihin mahdollisesti liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1095/2010 (10) 37 artiklalla perustetulta arvopaperimarkkina-alan osallisryhmältä,
            
         ON HYVÄKSYNYT TÄMÄN ASETUKSEN:
   1 artikla
   Kohde ja soveltamisala
   1.   Tässä asetuksessa säädetään yksityiskohtaisesti toimivaltaisten viranomaisten lähettämistä tietopyynnöistä sekä kauppapaikkojen, hyväksyttyjen julkistamisjärjestelyjen ja konsolidoitujen kaupankäyntitietojen tarjoajien näihin pyyntöihin lähettämistä vastauksista, jotta voidaan laskea kauppaa edeltävät ja kaupan jälkeiset avoimuusvaatimukset ja mukauttaa niitä erityisesti seuraavien tekijöiden määrittämiseksi:
   
               a)
            
            
               se, onko oman pääoman ehtoisilla ja luonteisilla rahoitusvälineillä ja muilla kuin oman pääoman ehtoisilla rahoitusvälineillä likvidit markkinat;
            
         
               b)
            
            
               kynnysarvot kauppaa edeltävää avoimuutta koskeville vapautuksille oman pääoman ehtoisten ja luonteisten rahoitusvälineiden ja muiden kuin oman pääoman ehtoisten rahoitusvälineiden osalta;
            
         
               c)
            
            
               kynnysarvot lykkäyksille, jotka koskevat kaupan jälkeistä avoimuutta oman pääoman ehtoisten ja luonteisten rahoitusvälineiden ja muiden kuin oman pääoman ehtoisten rahoitusvälineiden osalta;
            
         
               d)
            
            
               se, milloin jonkin rahoitusvälinelajin likviditeetti jää tietyn kynnysarvon alle;
            
         
               e)
            
            
               se, onko sijoituspalveluyritys kauppojen sisäinen toteuttaja;
            
         
               f)
            
            
               tavanomainen markkinakoko, jota sovelletaan oman pääoman ehtoisia ja luonteisia rahoitusvälineitä käsitteleviin kauppojen sisäisiin toteuttajiin, ja rahoitusvälineen ominaiskoko, jota sovelletaan muita kuin oman pääoman ehtoisia rahoitusvälineitä käsitteleviin kauppojen sisäisiin toteuttajiin;
            
         
               g)
            
            
               oman pääoman ehtoisten ja luonteisten rahoitusvälineiden osalta kaupankäynnin kokonaisvolyymi edeltäviltä 12 kuukaudelta ja sekä neuvoteltua kauppaa että viitehintaa koskevan vapautuksen puitteissa käydyn kaupan prosenttiosuudet sekä koko unionissa sekä kussakin kauppapaikassa edeltäviltä 12 kuukaudelta;
            
         
               h)
            
            
               se, ovatko johdannaiset riittävän likvidejä johdannaisia koskevan kaupankäyntivelvollisuuden täyttämiseksi.
            
         2 artikla
   Tietopyyntöjen ja ilmoitettavien tietojen sisältö
   1.   Kauppapaikkojen, hyväksyttyjen julkistamisjärjestelyiden ja konsolidoitujen kauppatietojen tarjoajien on ennalta asetettuina päivinä tai ennalta määritetyllä tiheydellä suoritettavia laskelmia varten toimitettava toimivaltaisille viranomaisille kaikki tiedot, joita tarvitaan seuraavissa asetuksissa esitettyjen laskemien suorittamiseen.
   
               a)
            
            
               komission delegoitu asetus (EU) 2017/587;
            
         
               b)
            
            
               komission delegoitu asetus (EU) 2017/583;
            
         
               c)
            
            
               komission delegoitu asetus (EU) 2017/567;
            
         
               d)
            
            
               komission delegoitu asetus (EU) 2017/565.
            
         2.   Toimivaltaiset viranomaiset voivat tarvittaessa pyytää lisätietoja kauppapaikoilta, hyväksytyiltä julkistamisjärjestelyiltä ja konsolidoiduilta kauppatietojen tarjoajilta 1 artiklan 1 kohdan a–f alakohdassa ja h alakohdassa tarkoitettujen kynnysarvojen ja parametrien valvomiseksi ja mukauttamiseksi.
   3.   Toimivaltaiset viranomaiset voivat pyytää kaikkia tietoja, jotka EAMV:n on otettava huomioon delegoidun asetuksen (EU) 2016/2020 mukaisesti, mukaan lukien seuraavat tiedot:
   
               a)
            
            
               kauppojen keskimääräinen toteutustiheys;
            
         
               b)
            
            
               kauppojen keskikoko ja jakauma;
            
         
               c)
            
            
               markkinaosapuolten lukumäärä ja tyyppi;
            
         
               d)
            
            
               osto- ja myyntihintojen keskimääräinen erotus.
            
         3 artikla
   Tietopyyntöjen tiheys sekä kauppapaikkojen, hyväksyttyjen julkistamisjärjestelyiden ja konsolidoitujen kauppatietojen tarjoajien vastausajat
   1.   Kauppapaikkojen, hyväksyttyjen julkistamisjärjestelyiden ja konsolidoitujen kauppatietojen tarjoajien on toimitettava 2 artiklan 1 kohdassa tarkoitetut tiedot joka päivä.
   2.   Kauppapaikkojen, hyväksyttyjen julkistamisjärjestelyiden ja konsolidoitujen kauppatietojen tarjoajien on toimitettava tiedot vastauksena 2 artiklan 2 kohdassa tarkoitettuun ad hoc -pyyntöön neljän viikon kuluessa kyseisen pyynnön vastaanottamisesta paitsi jos pyynnössä todetaan, että poikkeukselliset olosuhteet edellyttävät vastausta lyhyemmässä ajassa.
   3.   Poiketen siitä, mitä 1 ja 2 kohdassa säädetään, kauppapaikkojen ja konsolidoitujen kauppatietojen tarjoajien on toimitettava volyymin ylärajaa koskevaa mekanismia varten käytettävät tiedot siten 6 artiklan 6–9 kohdan mukaisesti.
   4 artikla
   Tietopyyntöjen muoto
   Kauppapaikkojen, hyväksyttyjen julkistamisjärjestelyiden ja konsolidoitujen kauppatietojen tarjoajien on toimitettava 2 artiklassa tarkoitetut tiedot yhteisessä XML-muodossa ja mahdollisuuksien mukaan noudattaen mahdollisia muita sisältöä ja muotoa koskevia eritelmiä, jotka on laadittu helpottamaan tehokasta ja automaattista tietojen toimitusprosessia sekä tietojen konsolidointia samankaltaisten muista lähteistä saatujen tietojen kanssa.
   5 artikla
   Säilytettävät tietotyypit sekä vähimmäisaika, jonka ajan kauppapaikkojen, hyväksyttyjen julkistamisjärjestelyiden ja konsolidoitujen kauppatietojen tarjoajien on säilytettävä tiedot
   1.   Kauppapaikkojen, hyväksyttyjen julkistamisjärjestelyiden ja konsolidoitujen kauppatietojen tarjoajien on säilytettävä kaikki tiedot, joita tarvitaan 2 artiklassa esitettyjen kynnysarvojen ja parametrien laskemiseen, valvontaan ja mukauttamiseen riippumatta siitä, onko nämä tiedot julkaistu vai ei.
   2.   Kauppapaikkojen, hyväksyttyjen julkistamisjärjestelyiden ja konsolidoitujen kauppatietojen tarjoajien on säilytettävä 1 kohdassa tarkoitetut tiedot vähintään kolmen vuoden ajan.
   6 artikla
   Kauppapaikkojen ja konsolidoitujen kauppatietojen tarjoajien ilmoitusvelvollisuus volyymin ylärajaa koskevaa mekanismia varten
   1.   Kauppapaikkojen on toimitettava toimivaltaiselle viranomaiselle kustakin rahoitusvälineestä, johon sovelletaan asetuksen (EU) N:o 600/2014 3 artiklassa säädettyjä avoimuusvaatimuksia, seuraavat tiedot:
   
               a)
            
            
               kyseisessä kauppapaikassa toteutetun kyseisellä rahoitusvälineellä käydyn kaupan kokonaisvolyymi;
            
         
               b)
            
            
               kyseisessä kauppapaikassa toteutetun kyseisellä rahoitusvälineellä käydyn kaupan kokonaisvolyymi tapauksissa, joissa on sovellettu asetuksen (EU) N:o 600/2014 4 artiklan 1 kohdan a alakohdan tai 4 artiklan 1 kohdan b alakohdan i alakohdan mukaista vapautusta siten, että ilmoitetaan erikseen kunkin vapautuksen puitteissa käydyn kaupan kokonaisvolyymi.
            
         2.   Konsolidoitujen kauppatietojen tarjoajien on toimitettava toimivaltaiselle viranomaiselle tämän pyynnöstä kustakin rahoitusvälineestä, johon sovelletaan asetuksen (EU) N:o 600/2014 3 artiklassa säädettyjä avoimuusvaatimuksia, seuraavat tiedot:
   
               a)
            
            
               kyseisellä rahoitusvälineellä unionissa kaikissa kauppapaikoissa käydyn kaupan kokonaisvolyymi siten, että ilmoitetaan erikseen kokonaisvolyymi kunkin kauppapaikan osalta;
            
         
               b)
            
            
               unionissa kaikissa kauppapaikoissa käydyn kaupan kokonaisvolyymi tapauksissa, joissa on sovellettu asetuksen (EU) N:o 600/2014 4 artiklan 1 kohdan a alakohdan tai 4 artiklan 1 kohdan b alakohdan i alakohdan mukaista vapautusta, siten, että ilmoitetaan erikseen kokonaisvolyymi kunkin vapautuksen ja kunkin kauppapaikan osalta.
            
         3.   Kauppapaikkojen ja konsolidoitujen kauppatietojen tarjoajien on ilmoitettava 1 ja 2 kohdassa tarkoitetut tiedot toimivaltaiselle viranomaiselle käyttäen liitteessä ilmoitettua muotoa. Niiden on erityisesti varmistettava, että niiden toimittamat kauppapaikkojen tunnisteet ovat riittävän tarkkoja, jotta toimivaltainen viranomainen ja EAMV voivat määrittää viitehintaa koskevan vapautuksen puitteissa käydyn kaupan volyymin sekä likvidien rahoitusvälineiden osalta neuvotellun kaupan vapautuksen puitteissa käydyn kaupan volyymin kussakin kauppapaikassa ja jotta voidaan laskea asetuksen (EU) N:o 600/2014 5 artiklan 1 kohdan a alakohdassa tarkoitettu osuus.
   4.   Edellä olevassa 1 ja 2 kohdassa tarkoitettujen volyymien laskemista varten:
   
               a)
            
            
               yksittäisen liiketoimen volyymi määritetään kertomalla rahoitusvälineen hinta kaupankäynnin kohteena olleiden yksiköiden määrällä;
            
         
               b)
            
            
               edellä olevassa 1 kohdan a alakohdassa ja 2 kohdan a alakohdassa tarkoitettu kullakin rahoitusvälineellä käydyn kaupan kokonaisvolyymi määritetään laskemalla yhteen kaikkien kyseiseen rahoitusvälineeseen liittyvien yksittäisten ja yhden kerran laskettavien liiketoimien volyymi.
            
         
               c)
            
            
               edellä olevassa 1 kohdan b alakohdassa ja 2 kohdan b alakohdassa säädetty kaupankäynnin volyymi määritetään laskemalla yhteen kaikkien kyseiseen rahoitusvälineeseen liittyvien yksittäisten ja yhden kerran laskettavien liiketoimien volyymit, kun kyseessä on rahoitusväline, johon on liitetty merkintä ”viitehinta” ja ”sopimuskaupat likvideissä rahoitusvälineissä” delegoidun asetuksen (EU) 2017/587 liitteessä I olevan taulukon 4 mukaisesti.
            
         5.   Kauppapaikkojen ja konsolidoitujen kauppatietojen tarjoajien on laskettava yhteen ainoastaan liiketoimet, jotka on suoritettu samassa valuutassa, ja ilmoitettava erikseen yhteenlasketut volyymit liiketoimia varten käytetyssä valuutassa.
   6.   Kauppapaikkojen on toimitettava 1–5 kohdassa tarkoitetut tiedot toimivaltaiselle viranomaiselle kunkin kalenterikuukauden ensimmäisenä tai kuudentenatoista päivänä kello 13.00 mennessä Keski-Euroopan aikaa. Jos kalenterivuoden ensimmäinen tai kuudestoista päivä on kauppapaikan vapaapäivä, kauppapaikan on ilmoitettava tiedot toimivaltaiselle viranomaiselle seuraavana työpäivänä kello 13.00 mennessä Keski-Euroopan aikaa.
   7.   Kauppapaikkojen on toimitettava toimivaltaiselle viranomaiselle 1–5 kohdan mukaisesti määritetyt kaupankäynnin kokonaisvolyymit seuraavilta ajanjaksoilta:
   
               a)
            
            
               kunkin kalenterikuukauden kuudentenatoista päivänä toimitettavien ilmoitusten osalta toteutusajanjakso on kuluvan kalenterikuukauden ensimmäisestä päivästä viidenteentoista päivään;
            
         
               b)
            
            
               kunkin kalenterikuukauden ensimmäisenä päivänä toimitettavien ilmoitusten osalta toteutusajanjakso on edellisen kalenterikuukauden kuudennestatoista päivästä viimeiseen päivään.
            
         8.   Poiketen siitä, mitä 6 ja 7 kohdassa säädetään, kauppapaikkojen on toimitettava direktiivin 2014/65/EU sekä asetuksen (EU) N:o 600/2014 soveltamisen aloituspäivänä kello 13.00 mennessä Keski-Euroopan aikaa kustakin rahoitusvälineestä ensimmäinen ilmoitus, jossa esitetään 1 kohdassa tarkoitetut kaupankäynnin volyymit edeltävältä kalenterivuodelta. Tätä varten kauppapaikkojen on ilmoitettava erikseen kultakin kalenterikuukaudelta:
   
               a)
            
            
               kaupankäynnin volyymit kunkin kalenterikuukauden ensimmäisestä päivästä viidenteentoista päivään;
            
         
               b)
            
            
               kaupankäynnin volyymit kunkin kalenterikuukauden kuudennestatoista päivästä viimeiseen päivään.
            
         9.   Kauppapaikkojen ja konsolidoitujen kauppatietojen tarjoajien on vastattava kaikkiin toimivaltaisten viranomaisten kaupankäynnin volyymiä koskeviin ad hoc -pyyntöihin, jotka liittyvät laskelmiin, jotka suoritetaan viitehintaa koskevan vapautuksen ja neuvoteltua hintaa koskevan vapautuksen käytön valvomiseksi, viimeistään pyyntöä seuraavan työpäivän päättyessä.
   7 artikla
   Toimivaltaisten viranomaisten ilmoitusvelvollisuus arvopaperimarkkinaviranomaiseen nähden volyymin ylärajaa koskevaa mekanismia ja johdannaisille asetettua kaupankäyntivelvollisuutta varten
   1.   Toimivaltaisten viranomaisten on toimitettava EAMV:lle kauppapaikalta tai konsolidoitujen kauppatietojen tarjoajalta saadut tiedot 6 artiklan mukaisesti kello 13:00 mennessä Keski-Euroopan aikaa tietojen vastaanottamista seuraavana työpäivänä.
   2.   Toimivaltaisten viranomaisten on toimitettava EAMV:lle kauppapaikalta, hyväksytyltä julkistamisjärjestelyltä tai konsolidoitujen kauppatietojen tarjoajilta saadut tiedot sen määrittämiseksi, ovatko johdannaiset riittävän likvidit 1 artiklan 1 kohdan h alakohdan mukaisesti, viipymättä ja viimeistään kolmen työpäivän kuluessa tietojen vastaanottamisesta.
   8 artikla
   Arvopaperimarkkinaviranomaisen ilmoitusvelvollisuus ylärajaa koskevaa mekanismia varten
   1.   EAMV:n on julkaistava kutakin rahoitusvälinettä koskevan kaupankäynnin kokonaisvolyymin mittaukset edeltäviltä 12 kuukaudelta sekä neuvotellun kaupan että viitehintaa koskevan vapautuksen puitteissa käydyn kaupan prosenttiosuudet koko unionissa ja kussakin kauppapaikassa edeltäviltä 12 kuukaudelta asetuksen (EU) N:o 600/2014 5 artiklan 4, 5 ja 6 kohdan mukaisesti viimeistään kello 22.00 Keski-Euroopan aikaa viidentenä työpäivänä tämän asetuksen 6 artiklan 6 kohdassa säädettyjen ajanjaksojen päättymisestä.
   2.   Edellä 1 kohdassa tarkoitetun tietojen julkaisemisen on oltava maksutonta ja tietojen on oltava sekä koneellisesti että ihmisen luettavassa olevassa muodossa komission delegoidun asetuksen (EU) 2017/571 (11) 14 artiklassa ja delegoidun asetuksen (EU) 2017/567 13 artiklan 4 ja 5 kohdassa määritetään.
   3.   Jos rahoitusvälineellä käydään kauppaa useammassa kuin yhdessä valuutassa koko unionissa, EAMV:n on muunnettava kaikki volyymit euroiksi käyttäen keskimääräisiä vaihtokursseja, jotka perustuvat euron päivittäisiin viitevaihtokursseihin, jotka Euroopan keskuspankki on julkaissut verkkosivuillaan edeltävien 12 kuukauden aikana. Näitä muunnettuja volyymeja käytetään laskettaessa ja julkistettaessa 1 kohdassa tarkoitettu neuvoteltua kauppaa ja viitehintaa koskevan vapautuksen puitteissa käydyn kaupan kokonaisvolyymi ja prosenttiosuudet koko unionissa sekä kunkin kauppapaikan osalta.
   9 artikla
   Voimaantulo ja soveltaminen
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 3 päivästä tammikuuta 2018.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä kesäkuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 173, 12.6.2014, s. 84.
   
      (2)  Euroopan parlamentin ja neuvoston direktiivi 2014/65/EU, annettu 15 päivänä toukokuuta 2014, rahoitusvälineiden markkinoista sekä direktiivin 2002/92/EY ja direktiivin 2011/61/EU muuttamisesta (EUVL L 173, 12.6.2014, s. 349).
   
      (3)  Komission delegoitu asetus (EU) 2017/587, annettu 14 päivänä heinäkuuta 2016, rahoitusvälineiden markkinoista annetun Euroopan parlamentin ja neuvoston asetuksen (EU) N:o 600/2014 täydentämisestä teknisillä sääntelystandardeilla, jotka koskevat kauppapaikoille ja sijoituspalveluyrityksille osakkeiden, talletustodistusten, pörssilistattujen rahastojen, todistusten ja muiden samankaltaisten rahoitusvälineiden osalta asetettavia avoimuusvaatimuksia sekä velvoitteita toteuttaa liiketoimia tietyillä osakkeilla kauppapaikassa tai kauppojen sisäisen toteuttajan välityksellä (katso tämän virallisen lehden sivu 387).
   
      (4)  Komission delegoitu asetus (EU) 2017/583, annettu 14 päivänä heinäkuuta 2016, rahoitusvälineiden markkinoista annetun Euroopan parlamentin ja neuvoston asetuksen (EU) N:o 600/2014 täydentämisestä kauppapaikoille ja sijoituspalveluyrityksille joukkovelkakirjalainojen, strukturoitujen rahoitustuotteiden, päästöoikeuksien ja johdannaisten osalta asetettavia avoimuusvaatimuksia koskevilla teknisillä sääntelystandardeilla (katso tämän virallisen lehden sivu 229).
   
      (5)  Komission delegoitu asetus (EU) 2017/567, annettu 18 päivänä toukokuuta 2016, Euroopan parlamentin ja neuvoston asetuksen (EU) N:o 600/2014 täydentämisestä määritelmien, avoimuuden, sijoitussalkun tiivistämisen sekä tuotteita koskeviin interventioihin ja positioiden hallintaan kohdistettavien valvontatoimenpiteiden osalta (katso tämän virallisen lehden sivu 90).
   
      (6)  Komission delegoitu asetus (EU) 2017/565, annettu 25 päivänä huhtikuuta 2016, Euroopan parlamentin ja neuvoston direktiivin 2014/65/EU täydentämisestä sijoituspalveluyritysten toiminnan järjestämistä koskevien vaatimusten, toiminnan harjoittamisen edellytysten ja kyseisessä direktiivissä määriteltyjen käsitteiden osalta (katso tämän virallisen lehden sivu 1).
   
      (7)  Komission delegoitu asetus (EU) 2016/2020, annettu 26 päivänä toukokuuta 2016, rahoitusvälineiden markkinoista annetun Euroopan parlamentin ja neuvoston asetuksen (EU) N:o 600/2014 täydentämisestä niitä perusteita koskevilla teknisillä sääntelystandardeilla, joiden mukaisesti määritetään, olisiko määritysvelvollisuuden piiriin kuuluviin johdannaisiin sovellettava kaupankäyntivelvollisuutta (EUVL L 313, 19.11.2016, s. 2).
   
      (8)  Euroopan parlamentin ja neuvoston direktiivi 2004/39/EY, annettu 21 päivänä huhtikuuta 2004, rahoitusvälineiden markkinoista sekä neuvoston direktiivien 85/611/ETY ja 93/6/ETY ja Euroopan parlamentin ja neuvoston direktiivin 2000/12/EY muuttamisesta ja neuvoston direktiivin 93/22/ETY kumoamisesta (EUVL L 145, 30.4.2004, s. 1).
   
      (9)  Komission asetus (EY) N:o 1287/2006, annettu 10 päivänä elokuuta 2006, Euroopan parlamentin ja neuvoston direktiivin 2004/39/EY täytäntöönpanosta tietojen kirjaamista koskevien sijoituspalveluyritysten velvoitteiden, liiketoimista ilmoittamisen, markkinoiden avoimuuden, rahoitusvälineiden kaupankäynnin kohteeksi ottamisen sekä direktiivissä määriteltyjen käsitteiden osalta (EUVL L 241, 2.9.2006, s. 1).
   
      (10)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).
   
      (11)  Komission delegoitu asetus (EU) 2017/571, annettu 2 päivänä kesäkuuta 2016, Euroopan parlamentin ja neuvoston direktiivin 2014/65/EU täydentämisestä raportointipalvelujen tarjoajiin sovellettavilla toimiluvan myöntämistä, toiminnan järjestämistä koskevia vaatimuksia sekä liiketoimien julkistamista koskevilla teknisillä sääntelystandardeilla (katso tämän virallisen lehden sivu 126).
   
      LIITE
      
         Taulukko 1
      
      
         Symbolitaulukko taulukkoa 2 varten
      
      
                  SYMBOLI
               
               
                  TIETOTYYPPI
               
               
                  MÄÄRITELMÄ
               
            
                  {ALPHANUM-n}
               
               
                  Enintään n aakkosnumeerista merkkiä
               
               
                  Vapaa tekstikenttä
               
            
                  {DECIMAL-n/m}
               
               
                  Desimaaliluku, jossa on yhteensä enintään n numeroa, joista enintään m numeroa voi olla desimaaleja
               
               
                  Numerokenttä, jossa voi olla sekä positiivisia että negatiivisia arvoja.
                  
                              —
                           
                           
                              Desimaalierotin on ”.” (piste).
                           
                        
                              —
                           
                           
                              Negatiivisten lukujen edessä on ”–” (miinusmerkki).
                           
                        Arvot pyöristetään, eikä niitä lyhennetä.
               
            
                  {CURRENCYCODE_3}
               
               
                  3 aakkosnumeerista merkkiä
               
               
                  ISO 4217 -standardin mukainen 3-kirjaiminen valuuttakoodi
               
            
                  {DATEFORMAT}
               
               
                  Päivämäärä ISO 8601 -muodossa.
               
               
                  Päivämäärät esitetään seuraavassa muodossa:
                  VVVV-KK-PP
               
            
                  {ISIN}
               
               
                  12 aakkosnumeerista merkkiä
               
               
                  ISO 6166 -standardin mukainen ISIN-koodi.
               
            
                  {MIC}
               
               
                  4 aakkosnumeerista merkkiä
               
               
                  ISO 10383 -standardin mukainen kaupankäyntipaikan koodi.
               
            
         
      
         Taulukko 2
      
      
         Volyymin ylärajaa koskevaa mekanismia varten ilmoitettavien tietojen muoto
      
      
                  Tietokentän nimi
               
               
                  Muoto
               
            
                  Ilmoitusjakso
               
               
                  {DATEFORMAT}/{DATEFORMAT}
                  jossa ensimmäinen päivämäärä on raportointijakson alku ja toinen päivämäärä on raportointijakson loppu.
               
            
                  Ilmoittavan yhteisön yksilöinti
               
               
                  Jossa raportoiva yhteisö on kauppapaikka: {MIC}
                  (”Segment MIC” -koodi tai tarvittaessa ”Operational MIC” -koodi)
                  tai
                  {ALPHANUM-50}
                  Jos raportoiva yksikkö on konsolidoitujen kauppatietojen tarjoaja:
               
            
                  Kauppapaikan tunnus
               
               
                  {MIC}
                  (”Segment MIC” -koodi tai tarvittaessa ”Operational MIC” -koodi)
               
            
                  Rahoitusvälineen tunnus
               
               
                  {ISIN}
               
            
                  Liiketoimien valuutta
               
               
                  {CURRENCYCODE_3}
               
            
                  Kaupankäynnin kokonaisvolyymi (valuuttaa kohti)
               
               
                  {DECIMAL-18/5}
               
            
                  Viitehintaa koskevan vapautuksen puitteissa käydyn kaupan kokonaisvolyymi kutakin valuuttaa kohti (MiFIR-asetuksen 4 artiklan 1 kohdan a alakohta)
               
               
                  {DECIMAL-18/5}
               
            
                  Sopimuskauppoja koskevan vapautuksen puitteissa käydyn kaupan kokonaisvolyymi kutakin valuuttaa kohti (MiFIR-asetuksen 4 artiklan 1 kohdan b alakohdan i alakohta)
               
               
                  {DECIMAL-18/5}